
	1.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Iebildums
Lūdzu šajā sadaļā ietvert detalizētu aprakstu par noteikumu projekta ietekmi uz administratīvā sloga mazināšanu ģimenes ārstiem, norādot konkrētas noteikumu projekta normas un aprakstot to radīto ietekmi.
Piedāvātā redakcija
-
	Ilona Anna Eklona (VK)

	2.
	Anotācija (ex-ante)
2.3. Administratīvo izmaksu monetārs novērtējums
	Iebildums
Ņemot vērā noteikumu projekta 2.1.sadaļā norādīto ietekmi uz administratīvā sloga mazināšanu ģimenes ārstiem, lūdzu atbilstoši Vadlīnijām tiesību akta projekta sākotnējās ietekmes novērtēšanai un novērtējuma ziņojuma sagatavošanai vienotajā TAP portālā veikt administratīvo izmaksu monetāro novērtējumu. Aprēķinus lūdzu veikt pēc paplašinātā standarta izmaksu modeļa, aprēķinu un tā rezultātu iekļaujot šajā sadaļā. Ņemot vērā, ka tiek veikti spēkā esoša regulējuma grozījumi, lūdzu aprēķinu rezultātus atspoguļot kā starpību starp pašreizējo un plānoto administratīvo izmaksu apjomu. Metodiskie materiāli aprēķinu veikšanai pieejami šeit: Administratīvā sloga mazināšana | Ministru kabinets (mk.gov.lv)
Piedāvātā redakcija
-
	Ilona Anna Eklona (VK)

	3.
	Anotācija (ex-ante)
6.3. Sabiedrības līdzdalības rezultāti
	Iebildums
Lūdzam papildināt anotācijas 6.3.sadaļā ietverto aprakstu ar publiskās apspriešanas laikā saņemto priekšlikumu būtību un Veselības ministrijas pamatojumu priekšlikumu noraidīšanai - pozitīvi novērtējams, ka projektam pievienots publiskās apspriešanas laikā saņemto priekšlikumu apkopojums, tomēr atbilstoši vadlīnijām tiesību akta projekta sākotnējās ietekmes novērtēšanai un novērtējuma ziņojuma sagatavošanai vienotajā tiesību aktu izstrādes un saskaņošanas portālā  (pieejamas Ministru kabineta tīmekļvietnē: https://www.mk.gov.lv/lv/media/16905/download?attachment) arī anotācijas 6.3. sadaļā ietverams īss pārskats par sabiedrības iesaistes rezultātiem un to ietekmi uz projekta saturu. 
Piedāvātā redakcija
-
	Zane Legzdiņa-Joja (VK)



